Komisijas ziņojums Eiropas Parlamentam un Padomei par ELGF izdevumiem Agrīnās brīdināšanas sistēma Nr. 6-7/2007 /* SEC/2007/1078 galīgā redakcija */





[pic] | EIROPAS KOPIENU KOMISIJA | Briselē, 20.8.2007 SEC(2007) 1078 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 6-7/2007 SATURS 1. IEVADS 3 2. PIEšķIRTIE IEņēMUMI 3 3. CUKURA NOZARES PāRSTRUKTURēšANAS FONDS 3 4. PIEZīMES PAR 2007. GADA BUDžETA IZPILDI 4 5. SECINāJUMI 5 1. IEVADS Par laikposmu no 2006. gada 16. oktobra līdz 2007. gada 31. maijam pielikumā ir izklāstīta budžeta faktiskā izpilde salīdzinājumā ar izdevumu izklāstu atbilstīgi rādītājam, kas noteikts, pamatojoties uz Padomes Regulas (EK) Nr. 1290/2005[1] 20. panta noteikumiem. 2. PIEšķIRTIE IEņēMUMI Atbilstīgi 34. panta noteikumiem jaunajā KLP finansējuma Regulā (EK) Nr. 1290/2005, pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un piena nodevas pieskaita ieņēmumiem ELGF izdevumu finansēšanai. 2007. gada budžeta veidošanas laikā tika veikta šo ieņēmumu aplēse un budžeta iestāde ņēma vērā šo aplēsi, pieņemot 2007. gada budžeta apropriācijas. Proti: - ieņēmumus no piena nodevas lēsa EUR 349,0 miljonu apmērā, un tie ir ņemti vērā, samazinot pieprasītās apropriācijas piena un piena produktu nozarei, kurai budžeta iestāde piešķīra EUR 587,0 miljonus; - ieņēmumus no atbilstības pārbaudēs noteiktajām atgūstamajām summām un no pārkāpumiem lēsa attiecīgi EUR 568,0 miljonu un EUR 70,0 miljonu apmērā. Kopsumma EUR 638,0 miljonu apmērā tika ņemta vērā, samazinot pieprasītās apropriācijas vienreizējo maksājumu shēmai, kurai budžeta iestāde piešķīra EUR 27 918,0 miljonus. Pielikumā iekļautajā tabulā izklāstīts piešķirto ieņēmumu izpildes pārskats, atbilstīgi kuram līdz 2007. gada 31. maijam tika iekasēti EUR 754,7 miljoni. Proti: - no piena nodevas tika iekasēti aptuveni EUR 353,9 miljoni salīdzinājumā ar sākotnējo aplēsi EUR 349,0 miljonu apmērā; - ieņēmumi no atbilstības pārbaudēs noteiktajām atgūstamajām summām sasniedza aptuveni EUR 332,2 miljonus, turklāt līdz budžeta gada beigām paredzēts saņemt papildu summas; - ieņēmumi no pārkāpumiem sasniedza aptuveni EUR 68,7 miljonus, turklāt līdz budžeta gada beigām paredzēts arī saņemt papildu summas. Saskaņā ar attiecīgajiem noteikumiem šos ieņēmumus daļēji vai pilnībā var izmantot ELGF izdevumu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja daļu no šiem ieņēmumiem neizmanto, atlikumu automātiski iekļauj nākamā gada budžetā. 3. CUKURA NOZARES PāRSTRUKTURēšANAS FONDS Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citus atbalstus, kas paredzēti pārstrukturēšanas fondā. 2006./2007. tirdzniecības gadā šīs summas attiecas uz uzņēmējiem piešķirtajām cukura, inulīna sīrupa un izoglikozes kvantitātes kvotām, turklāt dalībvalstīm divos maksājumos, kuru termiņš ir līdz 2007. gada 31. martam un 2007. gada 30. novembrim, attiecīgās summas ir jāiemaksā fondā. Līdz marta beigām dalībvalstis bija iemaksājušas pirmo pārstrukturēšanas maksājumu EUR 1 287,2 miljonu apmērā. 4. PIEZīMES PAR 2007. GADA BUDžETA IZPILDI Īsas piezīmes par būtiskākajām neatbilstībām starp faktisko un paredzēto 2007. gada budžeta izpildes līmeni atsevišķās nozarēs ir sniegtas turpmāk. 4.1. Monetārie faktori Attiecībā uz izdevumiem, kas radušies iepriekš minētajā laika posmā, ņemtas vērā ASV dolāra un euro attiecības izmaiņas. Lielai daļai eksporta kompensāciju, kas piešķirtas par lauksaimniecības produktiem, jo īpaši par labību un cukuru, un lielai daļai dažu tādu iekšējā atbalsta pasākumu kā atbalsts par kokvilnu, izdevumus ietekmēja paritātes kursa tendences. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika sagatavots, pamatojoties uz vidējo paritātes kursu EUR 1 = USD 1,27 laikposmā no 2006. gada jūlija līdz septembrim. Jāpiebilst, ka laikposmā no 2006. gada 1. augusta līdz 2007. gada 31. maijam vidējā paritātes likme bija aptuveni EUR 1 = USD 1,31, tas ir, aptuveni par 3,1% mazāk nekā likme, ko izmantoja 2007. gada budžeta veidošanā. 4.2. Tirgus faktori 4.2.1. Labība (– EUR 301,2 miljoni) Labības tirgū īpaši labvēlīgie iekšējie un ārējie apstākļi un to rezultātā augstākas cenas iekšējā tirgū ir iemesls tam, ka labību valsts glabāšanai iepirka mazāk un realizēja vairāk, kā arī eksporta kompensāciju izdevumi bija mazāki, tādējādi līdz budžeta gada beigām netiks izpildītas šīs nozares budžeta apropriācijas. 4.2.2. Kompensācijas par 1. pielikumā neiekļautajiem produktiem (– EUR 60,4 miljoni) Gaidāms, ka dalībvalstu izdevumi būs mazāki par eksporta kompensācijām pārstrādātiem lauksaimniecības produktiem, ņemot vērā vispārējo eksporta kompensācijas līmeņu samazinājumu dažādiem attiecīgajiem produktiem. Paredzams, ka šāda situācija turpināsies līdz budžeta gada beigām. 4.2.3. Cukurs (+ EUR 148,5 miljoni) Pašreizējais apropriāciju izpildes pārsniegums salīdzinājumā ar rādītāja līmeni ir radies galvenokārt tāpēc, ka ir palielinājies eksportētā cukura daudzums, tostarp gan tirgū, gan valsts glabāšanā esošā cukura daudzums. 4.2.4. Augļi un dārzeņi (– EUR 68,9 miljoni) Pašreizējais apropriāciju nepietiekams izlietojums salīdzinājumā ar rādītāja līmeni ir radies galvenokārt tāpēc, ka ir samazinājušies tomātu daudzumi, par kuriem līdz šim saņemts pārstrādes atbalsts. Turklāt samazinājies temps, kādā tiek apgūti ražotāju organizācijām paredzētie darbības fondi salīdzinājumā ar attiecīgo rādītāja līmeni. 4.2.5. Piens un piena produkti (+ EUR 96,0 miljoni) Salīdzinājumā ar rādītāja līmeni budžeta apropriāciju izpilde 2007. gada 31. maijā bija pārsniegta. Patlaban Komisija uzskata, ka apropriāciju izpildes pārsniegums būs īslaicīgs. Jānorāda, ka šis apropriāciju izpildes pārsniegums salīdzinājumā ar rādītāja līmeni radies tehnisku iemeslu dēļ, jo sākot ar 2007. gada budžetu, ieņēmumi no piena nodevas, sākotnēji lēsti EUR 349,0 miljonu apmērā, ir iekļauti atsevišķi kā ELGF piešķirtie ieņēmumi. 2007. gadā pieprasītajās budžeta apropriācijās un budžeta iestādes šai nozarei piešķirtajās apropriācijās šie ieņēmumi netika iekļauti, tāpēc rādītāju piemēroja apropriācijām, kas bija mazākas par attiecīgo summu. Šā iemesla dēļ pašreizējā budžeta izpilde liecina par pārsniegumu. Ja ņem vērā tos ieņēmumus no piena nodevas, kurus sākotnēji bija paredzēts piešķirt piena nozarei, nepietiekams izmantojums būtu EUR 126,1 miljons. 4.3. Tiešais atbalsts (– EUR 726,4 miljoni) No 31. maija budžeta apropriāciju nepietiekams izlietojums bija 2,0 % salīdzinājumā ar rādītāja līmeni, un tas galvenokārt bija saistīts ar citiem tiešajiem atbalstiem. Balstoties uz dalībvalstu prognozētajiem izdevumiem, kas paredzēti līdz jūlija beigām, ir gaidāms, ka budžeta apropriāciju nepietiekamais izlietojums tiks pārsniegts par 0,3 % salīdzinājumā ar attiecīgo rādītāja līmeni. Šādas izteiktas tendences trūkums attiecībā uz budžeta izpildi bija iemesls tam, ka Komisijas dienesti sazinājās ar dalībvalstīm, lai noskaidrotu vairākus aspektus, kas saistīti ar minēto shēmu izpildi un lai izveidotu norādi attiecībā uz šīs nodaļas maksājumu paredzamo līmeni par laikposmu līdz budžeta gada beigām. Ja ņemtu vērā ieņēmumus no atbilstības pārbaudēm un no pārkāpumiem, kurus sākotnēji bija paredzēts iekļaut vienreizējo maksājumu shēmā, tad no 31. maija tiešā atbalsta sadaļā neizlietoto līdzekļu summa pieaugtu līdz – EUR 1 337,0 miljoniem. 5. SECINāJUMI Budžeta apropriāciju izlietojums laikposmā no 2006. gada 16. oktobra līdz 2007. gada 31. maijam sasniedza EUR 37 944,1 miljonu, t.i., tas ietvēra minēto apropriāciju kopējo neizmantoto līdzekļu summu aptuveni EUR 1 022,9 miljonu apmērā, kas gūta galvenokārt no tiešajiem atbalstiem un mazākā apmērā –– tirgus pasākumu rezultātā. Neizlietoto apropriāciju daļai, kura radusies tirgus pasākumu rezultātā, jāpalielinās līdz budžeta gada beigām. Attiecībā uz tiešajiem atbalstiem paredzams, ka pašreizējais nepietiekamais izlietojums mainīsies, pārsniedzot 2007. budžeta gadam paredzētās atbilstošās apropriācijas. PIELIKUMS [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).